**Helmikuun Baba Lybeck, Kirja vieköön! -tapahtuma tekee näkymättömästä näkyvän**

Menestyksekkäästi tammikuussa alkanut **Baba Lybeck, kirja vieköön!** -tapahtuma jatkuu 15.2. Savoy-teatterissa. Silloin lavalle astuvat kirjailijat **Venla Hiidensalo**, **Mikko Rimminen**, **Koko Hubara** ja  **Merete Mazzarella**. Heidän tekstejään tulkitsevat näyttelijät **Taisto Oksanen**, **Laura Eklund Nhaga** ja **Kati Outinen**.

Venla Hiidensalo on kiteyttänyt kirjailijatehtävänsä seuraavasti: ”Tehtäväni on tutkia asioita, joita ympäröi hiljaisuus, tehdä ne näkyviksi.”

Näkymättömän tekevät näkyväksi myös Mikko Rimminen, Koko Hubara ja Merete Mazzarella – jokainen omalla tavallaan. Helmikuussa vietetään siis Savoy-teatterissa paljastusten iltaa. Tilaisuutta ei striimata eikä sitä taltioida. Ainoa tapa päästä osalliseksi, on tulla paikalle.

Toimittaja, tuottaja Baba Lybeckin kirjallisuustapahtumasarja **Baba Lybeck, kirja vieköön!** on Kirja Suomi 2017 -juhlavuoden päätapahtuma.

Illoissa pohditaan minkälainen on Suomen tarina tänä päivänä ja mikä tekee meistä erityisiä juuri nyt.

Tilaisuus alkaa kello 19.00

Liput: Lippupiste.fi

**Lisätiedot:** blybeck@me.com

babalybeck.fi, kirjasuomi.fi

**Median edustajien ilmoittautumiset** tapahtumiin sekä kuvapyynnöt:

tanja@pieni-ideapuoti.fi

Kevään seuraava kirjallisuusilta pidetään 15.3.

**Kirjailijat:**

**Venla Hiidensalo: Sinun tähtesi (Otava)**

**Mikko Rimminen: Maailman luonnollisin asia (Teos)**

**Koko Hubara: Ruskeat tytöt (Like)**

**Merete Mazzarella: Elämän tarkoitus /Om livets mening (Tammi/ Schildts&Söderströms)**